الرحمن الرحيم السلام عليكم ورحمة الله وبركاته. اهلا بحضراتكم في المقطع رقم ستمية تسعة تسعة وسبعين من مقاطع حظر التجول. والحلقة العاشرة من حلقات تدبر سورة البقرة. ارجو من حضراتكم تجيبوا المصاحف
وبدأنا امبارح نتدبر اول قصة في القرآن الكريم. وهي قصة ادم وقلنا انها اهم قصة في القرآن لانها ليست فقط لاخذ العبرة ولكن لانها قصة تضع الاساس لحياة الانسان على الارض
اقرا معي الاية تلاتين اللي احنا كنا بدأنا نتدبرها امبارح وهنحاول نكملها النهاردة وقد ان احنا نكملها بكرة اعوذ بالله السميع العليم من الشيطان الرجيم واذ قال ربك للملائكة اني جاعل في الارض خليفة
قالوا اتجعل فيها من يفسد فيها ويسفك الدماء ويسفك الدماء ونحن نسبح بحمدك ونقدس لك وشفنا الفيديو بتاع احمد صلاح اللي نام جمبي على الكنبة وشاف حلم شاف في الحلم نفسه في استاد كورة
كبير ملابس ملابس غريبة كده زي يوني فورم غريب ومش بيلعب مع اللاعبين في الملعب في المباراة. ولا هو جالس مع المتفرجين في المدرجات وواقف خارج ارض الملعب وماسك شنطة بلاستيك لونها خضرا زرقا ما اعرفش فيه ناس شايفاها زرقا فيه ناس شايفاها خضرا. فبدأ يشعر بالحيرة
وملخبطة هو مش فاهم حاجة. مش فاهم هو هنا ليه؟ ايه اللي بيعمله هنا؟ شغلته ايه؟ مطلوب منه ايه؟ آآ ايه اللي ماسكه في ايده ده؟ ايه اللبس اللي هو لابسه ده
ثم الحيرة واللخبطة زالت لما وجد كروت في جيبه شرحت له كل حاجة احمد في استاد الكرة يمثل الانسان على كوكب الارض الكروت اللي وجدها في جيبه اللي هو النص اللي شرح له
آآ وظيفته كمعالج اصابات ما لعب ده يمثل القرآن الكريم. فالقرآن الكريم هو الذي يفسر للانسان هو هنا ليه النص اللي احمد لقاه في جيبه فسر له ان هو معالج اصابات ملاعب. دي الوظيفة ان هو واقف آآ في استاد الكورة. طبعا هو كده فهم هو ليه واقف في استاد كورة
آآ واقف خارج الملعب مش مع اللاعبين ولا هو قاعد مع الجمهور في المدرجات فسر له ليه هو لابس يوني فورم شكله غريب فسر له حتى الشنطة الخضرا اللي فيها ادوات
في العلاج آآ وهكزا وفسر له كمان النص ده المقابل اللي هياخده لما يعمل شغله يبقى احمد زي ما قلنا هو الانسان والاستاد هو العالم اللي احنا عايشين فيه والنص المكتوب في الكروت يمثل القرآن الكريم اللي اللي كلامه بيزيح الغموض. ويفسر الغموض
بتاع الحياة من غيره الانسان مش هيفهم سبب وجوده في الحياة آآ مش هيفهم الهدف من وجوده في الحياة الوزيفة في الكارت الاول لو تفتكروا كانت معالج اصابات ملاعب وقلنا القرآن قال للانسان في الاية تلاتين واذ قال ربك للملائكة اني جاعل
في الارض خليفة. ازا وزيفة الانسان هو خليفة الله في الارض وقلنا الكارت التاني اللي كان بيقول له المهام المطلوبة منه في القرآن الكريم بيقابلها الايات اللي احنا ذكرناها امبارح اللي بتفهم الانسان الجوب ديسكربشن بتاعه كخليفة الله في الارض المهام المطلوبة منك العبادة انك تعبد الله
الدعوة تدعو الناس الى عبادة الله والى الخير اعمار الارض انك تعمر الارض مش تخربها اربعة اقامة القسط ومقاومة الظلم الكارت التالت بقى اللي احنا هنبتدي فيه النهاردة الكارت التالت ده بين لاحمد الادوات اللي هيحتاجها في علاج الاصابات
وقال له معك في الشنطة دي مقص طبي وشاش ومطهر للجروح وغسيل العيون بدون الادوات دي مش هيقدر يقوم بدوره طب سؤال هل ربنا وفر لنا ادوات تساعدنا آآ كنا في منصب الخليفة دلوقتي
وعلينا مهام العبادة والدعوة واعمار الارض والاقامة القسط هل ربنا وفر لنا ادوات تساعدنا في هذه المهمة هل الادوات دي كافية؟ ولا ربنا ارسلنا الى الارض كده بدون ادوات وطلب مننا نقوم بوزيفتنا
اكيد لأ ما هي الادوات اللي ربنا وفرها لك يا من اختارك لتكون الخليفة عشان تقوم بمهامك العبادة والدعوة واعمار الارض ودفع الظلم واقامة القسط اول اداء اول اداة اقرا معي البقرة اربعة وتلاتين
واذ قلنا للملائكة اسجدوا لادم فسجدوا ادي اول اداة من ادواتك تؤهلك انك تقوم بواجبك الدعوي وواجبك العبادي وواجبك في اعمار الارض هتقول لي ايه ده! ايه ده! ايه ده! سانية واحدة بس
انا مالي هعمل ايه انا بسجدة اتسجدت من الاف السنين هتفيدني انا بايه لا ده تفيدك اوي افهم الملايكة دول بيعملوا ايه الملائكة مديرين بيديروا قوانين الطبيعة في الكون ورد في السنة ان هناك ملك للجبال
وورد في السنن هناك ملك للرياح وان هناك ملك للمطر. اذا من يدير الطبيعة من يدير القوانين بتاعة الكون. قوانين الفيزياء ملائكة لما من يدير قوانين الطبيعة يسجدوا يعني يخضعوا لادم
ده معناه ان ان الله سبحانه وتعالى سخر الكون كله للانسان علشان يستطيع القيام بمهامه. ما حدش هيقدر يجاوب يوم القيامة لما يسأل ليه ما صلتش او ليه ما عبدتش ربنا كفاية كويس ليه ما دعتش الناس للخير؟ ليه ما دعتش الناس للتوحيد؟ ليه ما امرتش بالمعروف؟ ليه ما نهتش عن المنكر؟ ليه ما عمرتش
الارض ما حدش هيقدر يقول اصلها كانت بتمطر لأ مش عزر خالص الطبيعة كانت مهيأة حتى لو فيها مطر حتى انك تقوم بمهامك دي. ما حدش يقول اصلها قوة الجازبية كانت شديدة زيادة فمش قادر اطلع راسي من على الارض وانا بسجد لا
ده بيت اسمه استعباط قوة الجاذبية كانت مظبوطة قوي كانت مزبوطة اوي. وكل قوانين الطبيعة كانت مهيأة لك. فما تكذبش الملايكة سجدت لادم. بالتالي الكون كله مسخر لك يا ابن ادم علشان تقوم بمهامك. في سورة الجاثية
ربنا قال وسخر لكم ما في السماوات وما في الارض جميعا منه ان في ذلك لايات لقوم يتفكرون. يعني دي اية تستدعي انك تقف عندها وتفكر. لما تلاقي اية بتنتهي ان في ذلك
بايات لقوم يتفكرون. يعني ما تكملش يعني اقف هنا. يعني فكر في الكلام اللي اتقال ده. لما ربنا يقول لك سخر لك كل اللي في السماوات وكل اللي في الارض
فكر ايوة عزر لك بعد كده خلاص كل القوى كل الثروات مسخرة لك الحاجة الوحيدة اللي مش مسخرة لك هي الشيطان الحاجة الوحيدة ابليس وهنشوف دلوقتي في سورة ابراهيم ربنا بيقول
وسخر لكم الفلك لتجري في البحر بامره. ادي قوانين الطفو وسخر لكم الانهار وسخر لكم الشمس والقمر دائبين وسخر لكم الليل والنهار. عايزيني اكتر من كده تايمن سبيس وحاجة كله مسخر
اماكن مسخرة اوقات مسخرة الملايكة سجدت ودي اشارة لتسخير الكون كله لك ادي اول اداة عشان الناس بس اللي بتمر على الاية بتاعة سجود الملائكة لادم وفاكرين ما لهمش دعوة خالص بالقصة دي
ده قصة تمس حياتك كل سانية الاداة التانية بقى معي واحد وتلاتين اتنين واحد وتلاتين واتنين وتلاتين وعلم ادم الاسماء كلها ثم عرضهم على الملائكة فقال انبئوني فقال انبئوني باسمائه هؤلاء ان كنتم صادقين
قالوا سبحانك لا علم لنا الا ما علمتنا انك انت العليم الحكيم. قال يا ادم انبئهم باسمائهم يبقى الاداة التانية هو التعليم الخاص للانسان انت حضرتك اتعلمت تعليم خاص لم ينالوا حتى الملائكة
تعليم تراكمي. الانسان فقط هو اللي بيبني على علم الاجيال السابقة يعني مسلا احنا في مصر كان عندي آآ كلاب في المزرعة بتاعتنا زمان كنت معلمها لما اقول اقعد يقعد
الكلب بيتعلم اهو اقول له سلم يمد ايده كده يسلم الله! طب ما الكلب بيتعلم. ايه الفرق بين الكلب والانسان؟ ان كل كلب من دول فيه انسان علمه الكلاب ما علمتش بعض
فكل جيل من الكلاب بييجي يبدأ تاني وعلى ما يموت خلاص مضى. لا كلمة احنا من مية وعشرين سنة كنا بنحتفل بالقطار اللي بيتحرك بقوة بخار وفرحانين النهاردة عندنا مركبة ماشية على كوكب المريخ
ازا الانسان عنده ملكة ربانية في التعلم غير موجودة عند اي مخلوق ولا حتى الملائكة فيه ناس حاولت تفهم بقى الملكة دي قال لك لانه تعلم الاسماء اي شيء بتعلمه لابنك بتعلمه
اسم الشيء ده قبل ما تعلمه هو بيشتغل ازاي. تقول له دي شجرة وبعد كده تشرح له ايه الشغل؟ ده كرسي حتى الافعال الافعال لها اسماء احنا بنسميها المصدر فعل ضرب اسمه الضرب
فعل فاتح اسمه الفتح حتى الحروف لها اسماء حرف الف الالف ده اسم هو الحرف حرف واحد بس عصاية كده. انت بتقول ايه ها! لأ انت بتقول الف. الف لام فاء. انت اديت اسم للحرف. الزاي
الياء اديت اسم كل دي اسماء فالانسان بيكتكشف بيكتشف بقى ازاي الافعال دي بالممارسة لكن اولا لازم يتعلم الاسماء علشان يميز الاشياء حتى حتى الارقام لها اسماء وفيه نزم تعليمية كتيرة اتكلمت في الموضوع ان هو الاسماء هي اهم شيء الانسان لابد ان الطفل يتعلمه في الاول. الاداة التالتة
يبقى اول حاجة عندنا اسجاد الملائكة. يعني تسخير الكون اشارة لتسخير الكون. الاداة التانية العلم مش العلم التعلم ملكة التعلم عند الانسان. مختلفة عن اي مخلوق اخر الاداة التالتة هي الحرية
القدرة على التمييز بين الخير والشر ثم اتخاز القرار بحرية ربنا سبحانه وتعالى قال في سورة الشمس ونفسي وما سواها فالهمها فجورها وتقواها قد افلح من زكاها وقد خاب من دساها. كل انسان داخله دوافع الخير ودوافع الشر. وهو
هو اللي بيتخذ قراره بحرية الغير حر لا يمكن يبدع لا يمكن يتقدم فعشان الانسان يبدع في اعمار هذا الكون ويبدع في اقامة العدل ومجتمعات عادلة لابد يكون حر لذلك العبيد امام القانون في الشريعة الاسلامية مش مسؤولين مسؤولية كاملة
العبد لما بيرتكب جريمة بيعاقب نصف عقوبة الحر. لانه غير مسئول مسئولية تامة انسانيته نفسها غير مكتملة عشان كده ربنا شجعنا على تحرير العبيد باستمرار ودي حاجة خطيرة اوي الحقيقة وضايقتني جدا ان النبي عليه الصلاة والسلام
ما خدش حقه في المسألة دي لم يهتم يعني المسلمين كفاية بابراز هذا الجانب الهام جدا في شخصية النبي وهو انه انه محرر الامة هو محرر الناس. محرر العبيد. اتكلمنا عنه بصفته هادي
ورسول ونبي وداعيا الى الله. لم نتكلم عنه كمحرر مع ان الله وصفه في القرآن كده ربنا قال في سورة الاعراف مش هطلعها لكم على الشاشة للاسف واهي اهي ربنا قال في سورة الاعراف
الذين يتبعون الرسول النبي الامي الذي يجدونه مكتوبا عندهم في التوراة والانجيل يأمرهم بالمعروف وينهاهم عن المنكر ويحل لهم الطيبات ويحرم عليهم الخبائث ويضع عنهم اصرهم والاغلال التي كانت عليهم. يبقى مين جه يكسر الاغلال
محمد بن عبدالله هو محرر العبيد. هو محرر البشرية يبقى الحرية هي احد وسائلك احد الادوات اللي ربنا اعطاها لك عشان تتخز القرار. تبقى حر في اتخاز القرار اخر كارت احمد لقاه في جيبه قال له هياخد متين جنيه وكورة موقعة من اللاعبين بعد انتهاء المباراة. هياخدهم امتى ؟ بعد المباراة طبيعي. ما فيش حد بياخد
اجره قبل ما يخلص شغله قبل ما يقوم بواجبه. كذلك جزاء الانسان بيكون بعد انتهاء امتحانه في هذه الحياة ركز بقى معي هنا اوي الانسان اما بينال رضا الله ويدخله الجنة
او بينال عقاب الله وبيدخلوا النار ممكن يعجل للانسان بعض الثواب في الدنيا. وبعض العقاب في الدنيا. لكن الطبيعي هو ان الثواب والعقاب في الاخرة وده يجاوب على الناس اللي بتقول
انا مش مبسوط في الدنيا انا مش عايز مش عارف ربنا خلق لي ايه! انا مش مبسوط هنا طب وانت مين قال لك انك لازم تكون مبسوط في الدنيا يعني؟
يعني مين قال لك انك جاي تنبسط يعني مين قال ان الهدف من وجودك انك تيجي تنبسط؟ لو ده الهدف من وجودك كان ربنا خلقك في مدينة ملاهي. يعني تروح الشغل بالزحليقة وتقوم جايب العيال من المدرسة وراجع بالرولر
دنيا بقى عبارة عن ملاهي بقى ما هو انت جاي تتسلى لا الدنيا مش كده الدنيا اختبار الدنيا ابتلاء والاختبار بيبقى صعب علشان يميز الخبيث من الطيب لما تنجح في الاختبار في الدنيا تبقى تنبسط بعدها وتخش الملاهي بقى بعدين. اه تخش بقى مكان ما فيش فيه ابتلاءات خالص ما فيش فيه اي حاجة محزنة خالص
لكن الكلام ده بعد ما الامتحان يخلص جاي لي امبارح رسالة والرسالة اللي على فكرة بتيجي لي تقريبا كل يوم. كل يوم عندي الرسايل دي. انا زعلان من ربنا. انا زعلانة من ربنا. بس امبارح كانت ماستر بيس بقى. انا زعلانة من ربنا
الدنيا برد جدا وانا متكتكة زعلانة وربنا عشان متكتكة والدنيا برد وفيه ناس زعلانة من ربنا عشان الكورونا. وفيه ناس زعلانة من ربنا علشان الفقر. وفيه ناس زعلانة من ربنا عشان ابنهم مات
عارفين مشكلة الناس دي انها مش فاهمة الاية تلاتين في سورة البقرة. احنا جايين الدنيا علشان ربنا يختبرنا. مش احنا اللي نختبر ربنا. همك كله المفروض انك ترضي ربنا وتفهم ان الدنيا مكان المشاكل. ما فيش حاجة اسمها دنيا من غير مشاكل. النبي عليه الصلاة والسلام لما كان يدعي ربنا يقول اللهم ارزقني من اليقين
تهون به علي مصائب الدنيا. طب ليه ما كان يطلب دنيا بدون مصائب ما فيش حاجة اسمها دنيا بدون مصائب حياة بدون مصائب دي الجنة الدنيا لازم فيها مصائب انت جاي الدنيا عشان تواجه مشاكل بايمان وصبر وحكمة. كده تنجح في الابتلاء بتاع الدنيا
هتواجه مشاكل. ما فيش حاجة اسمها مش هنواجه مشاكل. ما تقولوش لعيالكم. صل واحفز القرآن عشان تعيش مبسوط طول عمرك ما يحصلكش مشاكل. انت بتكزب على الولد وبعد كده الولد اول ما يواجه مشاكل يفتكر ان الصلاة ما بتشتغلش. والقرآن ما بيشتغلش. وانت مش انت كزبت عليه
ما فيش حاجة اسمها مش هتعيش من غير مشاكل. خالص. احنا بنفهم العيال في الجيمز بتاعة العيال الوقاية من الحاج ان الدنيا دي مكان المشاكل وانت جاي هتقابل مشاكل. المهم تاخد المشاكل دي
بهدوء بتتعامل معها بصبر وبحكمة وبايمان كده تنجح وتروح بعد كده للحياة اللي من غير مشاكل هو فيه حد ابتلي الدنيا اكتر من النبي عليه الصلاة والسلام هو فيه ابتلاء اكثر من فقد الولد
لو سألت اي مسلم ماشي في الشارع هو النبي عليه الصلاة والسلام مات له كم عيل؟ هيقول لك اه مات له ابنه ابراهيم ابن مارية القبطية رضي الله عنها ودفنه وبكى عليه وهو بيدفنه
لا يا راجل بس كده؟ هو ده الوحيد اللي مات ما حدش ما حدش يعرف ان النبي عليه الصلاة والسلام مات له ست عيال. الكل كان عارف يا جماعة ان هو كان عنده سبعة
اربع بنات وتلات ولاد. والكل برضو عارف انه قبل ما يموت كان باقي واحدة بس. فاطمة الزهراء رضي الله عنها. الله! والست راحوا فين ؟ امال انت ليه بتقول لي مات له ابنه
مات له ست عيال خلال التلاتة وعشرين سنة بتوع فترة الرسالة اللي احنا بندرسها في السيرة وما حسناش ان مات له عيال خالص ليه ليه ما حسناش في حد يموت له ست عيال منهم تلات عرايس بعد ما اتجوزوا وخلفوا. واتنين منهم خلفوا. وما يجيلوش اكتئاب
هو ده السبب ان النبي عليه الصلاة والسلام السيرة بتاعته ليست سيرة انسان مكتئب ست عيال سيرة انسان متفائل ناجح صاحب انجازات في نفس الوقت اللي بيموت له عياله فيه
اديني بقى عقلك ليه ؟ ليه ما قلش زعلان من ربنا؟ كل واحد قال انا زعلان من ربنا وانا زعلان من ربنا يفكر ابتلاءك اكبر ولا ابتلاء النبي عليه الصلاة والسلام
ليه ما قالش زعلان من ربنا؟ عارفين ليه؟ عشان فاهم معنى واذ قال ربك للملائكة اني جاعل في الارض خليفة الكلام لو شرحته النهاردة وامبارح ده لو الانسان فهمه هتتغير نزرته للدنيا
والوضع في الدنيا. وهيمشي على الارض كده ثابت الخطى. عارف وجهته وعارف هو هو رايح فين. عارف هو جاي منين رايح على فين وهيعمل ايه وهيعملوا ازاي وهيعملوا ليه وينتزر ايه من ربنا وامتى ينتزره
خلاص معلش احنا طولنا في الاية دي انا عارف ومش هخلص النهاردة هخلصها بكرة بس صدقوني دي من اهم الايات اللي في القرآن الكريم لان فهمها مهم جدا عشان الواحد ينجح في حياته
ما ينفعش تكون طبيب وانت مش عارف انك طبيب تعرف انت بتشتغل ايه فانت لو انت طبيب ومش عارف انك طبيب انت ما لكش فايدة لازم تعرف انت مين وشغلتك ايه ومطلوب منك ايه ومطلوب تعمله ازاي وهتاخد في مقابله ايه وهتاخده امتى؟ كده تفلح بدون كده
انا اسف هتعيش حياة كئيبة. حتى مش فاهم حاجة نتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب
واجعله قوة لنا فيما تحب. وما زويت عنا مما نحب فاجعله فراغا لنا فيما تحب. فيما تحب اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين اللهم احي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. الله
اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناته
وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولا
واحفظنا واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين. وكن مع اخواننا في تركستان الشرقية وفي كشميرا وفي سريلانكا وفي الهند وفي الشام
وانصر كل من نصرهم واخذل كل من خذلهم وطهر المسجد الاقصى من الدنس. فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا
او من علمائنا مريضا به او حاملا له فالبسه ثوب الصحة والعافية. عاجلا غير اجل. ومن لم يصب به فيقيه شر وابعده عنه. لا تزلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها. واملأها بنورك الذي لا يخبو. واشرح صدورها بفيض
الايمان بك وجميل التوكل عليك واحيها يا ربنا بمعرفتك ومتها يا مولانا على الشهادة في سبيلك انك نعم المولى ونعم النصير. وصلي اللهم وسلم على سيدنا يا محمد وعلى اله وصحبه ومن تبع هداه
السلام عليكم ورحمة الله نراكم وغدا باذن الله في نفس هذا الموعد ان كنا من اهل الدنيا